ΓΡΑΠΤΗ ΕΡΩΤΗΣΗ E-1903/03

υποβολή: Caroline Lucas (Verts/ALE) προς την Επιτροπή

(11 Ιουνίου 2003)

Θέμα: Διασυνοριακή συνεργασία (Ιnterreg)

Η Δεύτερη Έκθεση Προόδου της Επιτροπής σχετικά με την Οικονομική και Κοινωνική Συνοχή η οποία δημοσιεύθηκε τον Ιανουάριο του 2003(1) επιβεβαίωσε την ανάγκη να συνεχισθούν οι ενέργειες προώθησης της διασυνοριακής και διαπεριφερειακής συνεργασίας. Ωστόσο, η διαδικασίαποβολής αιτήσεων χρηματοδότησης Interreg είναι πολύπλοκη, συγκεκριμένα δε μπορεί να λειτουργεί ανασταλτικά στη συμμετοχή μικρότερων φορέων όπως εκείνων που δραστηριοποιούνται στον τομέα του εθελοντισμού.

Θα μπορούσε να αναφέρει η Επιτροπή σε ποίες ενέργειες προβαίνει για να απλοποιήσει και να καταστήσει περισσότερο ευέλικτη τη μελλοντική λειτουργία του Interreg και να αυξήσει την απορρόφηση πόρων από παραμελημένους τομείς·

Η δεύτερη έκθεση προόδου αναφέρει επίσης ότι, εξαιτίας των διαφορετικών διοικητικών και νομικών παραδόσεων των κρατών μελών, η Επιτροπή κλήθηκε να εξετάσει τις δυνατότητες σύνταξης ενός νομικού κειμένου για τη διασυνοριακή συνεργασία ώστε να διευκολύνει τον σχεδιασμό και την εφαρμογή του Interreg. Θα μπορούσε να δηλώσει η Επιτροπή ποία πρόοδος σημειώθηκε επ' αυτού·

(1) COM(2003)34 τελικό.

Απάντηση του κ. Barnier εξ ονόματος της Επιτροπής

(23 Ιουλίου 2003)

Τα έργα Interreg βασίζονται σε διευρυμένη εταιρική σχέση στο πλαίσιο από κοινού προγραμματισμού και εφαρμογής μεταξύ εταίρων. Τα στοιχεία αυτά συμβάλλουν στην προστιθέμενη αξία των δράσεων Interreg είναι δυνατόν όμως να καταστήσουν ενεργότερη την εφαρμογή τους, λαμβανόμενουπόψη του καταμερισμού εργασιών και αρμοδιοτήτων που συνεπάγονται.

Εξάλλου τα έργα Interreg πρέπει να πληρούν τις ίδιες διατάξεις που ισχύουν για το σύνολο των Διαρθρωτικών Ταμείων. Στο πλαίσιο αυτόπόκεινται μεταξύ άλλων στη γενική εφαρμογή των απλουστεύσεων, της διαφάνειας και της ευέλικτης διαχείρισης διαρθρωτικών πολιτικών που πρόσφατα αποτέλεσαν το αντικείμενο ανακοίνωσης της Επιτροπής(1).

Στο πλαίσιο κάθε προγράμματος Interreg συγκροτήθηκε τεχνική γραμματεία για τη διευκόλυνση της πρόσβασης στη χρηματοδότηση και τη συμμετοχή κάθε δυνητικού δικαιούχου. Η γραμματεία αυτή έχει προς αποστολή μεταξύ άλλων να παρέχει τη βοήθεια και τη στήριξη που είναι αναγκαίες στους φορείς έργων όσον αφορά την κατάρτιση και τηνποβολή προτάσεων.

Η Επιτροπή ήδη μελετά τη δυνατότητα σύστασης νομικού μέσου για τη διασυνοριακή συνεργασία, προκειμένου να διευκολυνθεί η σύλληψη και η θέση σε εφαρμογή του Interreg, που αναφέρεται στη δεύτερη ενδιάμεση έκθεση για τη συνοχή. Η Επιτροπή δημοσίευσε διακήρυξη(2) για την εκτέλεση μελέτης με θέμα: Αποκεντρωμένη διασυνοριακή συνεργασία: ανάπτυξη νομικών μέσων για την κοινοτική συνεργασία. Η αξιολόγηση των προσφορών που έχουν ληφθεί πραγματοποιήθηκε και σύντομα θαπογραφεί η σύμβαση. Τα πρώτα αποτελέσματα της μελέτης αναμένεται ότι θα εμφανιστούν στην τρίτη έκθεση σχετικά με την οικονομική και κοινωνική συνοχή της οποίας η έγκριση από την Επιτροπή προβλέπεται για το μήνα Δεκέμβριο έτους 2003.

(1) Ανακοίνωση της Επιτροπής C(2003) 1255, της 25ης Απριλίου 2003, σχετικά με την απλούστευση, τη διαφάνεια, το συντονισμό και την ευέλικτη διαχείριση διαρθρωτικών πολιτικών, 2000-2006.

(2) ΕΕ S 22 της 31.1.2003.